# Associació Memòria i Història de Manresa

L'Associació Memòria i Història de Manresa és una entitat sense ànim de lucre formada per un grup d'estudiosos de la Catalunya central, dedicada sobretot a investigar l'etapa de la República, la Guerra Civil i el franquisme a la ciutat de Manresa.
Les seves recerques tenen com a objectiu la recuperació de la memòria col·lectiva i la lluita contra l'oblit, tant a través de l'estudi i divulgació de documents escrits –trobats en arxius de Manresa, l'estat espanyol i Europa-, com per mitjà d'entrevistes a testimonis, d'acord amb les tècniques de la memòria oral. Compromesa amb la funció social de la història, l'Associació adreça els seus treballs a un públic el més ampli possible -especialment centres docents-, i els difon a través de les noves tecnologies.
Molts dels treballs de l'Associació estan disponibles al portal telemàtic memoria.cat, que conté més de 20 webs i milers de documents, imatges, vídeos i informacions a l'entorn de la República, la Guerra Civil i el franquisme a Manresa. També conté alguns documents especialment significatius de la història de Catalunya descoberts en diferents arxius. A més, l'Associació ha participat en la realització de documentals, exposicions, publicacions, i ha pres part en nombroses activitats destinades a reivindicar la memòria històrica.

## Història

L'Associació es va crear el febrer del 2006 amb el nom de Grup d'Estudis per a la Recerca i Difusió de la Memòria Històrica de Manresa. Des del gener de 2009, el nom de l'entitat és Associació Memòria i Història de Manresa. Els seus membres constituents són Joaquim Aloy (actual president), Jordi Basiana, Dolors Cabot, Jorge Caballero, Laura Casaponsa, Pere Gasol i Conxita Parcerisas.

## Publicacions

* Els nostres papers a Salamanca (col·leccionable de 32 capítols publicat al diari “Regió7” de Manresa).
* Papers Catalans espoliats (Zenobita Edicions).

## Exposicions

* Bombes franquistes sobre Manresa

## Documentals

* Entre el soroll i el silenci. Els bombardeigs franquistes a Manresa (1938-39)
* Viure en una dictadura. Els primers anys del franquisme a Manresa (1939-1959) (Editat per l'Ajuntament de Manresa).

## Vegeu també

* Memoria.cat

## Referències

* ↑ «La història en un web Memoria.cat, un portal de referència». Revista Sàpiens. Arxivat de l'original el 22 de febrer 2013. [Consulta: 11 maig 2013].
* ↑ «VÍDEO: Mig segle del 'fervor' pel 'Generalísimo' als carrers de Manresa i de Berga». Regió 7, 01-07-2016.
* ↑ «El cens dels 1.821 manresans represaliats pel franquisme». Diari ara, 14-01-2012 [Consulta: 11 maig 2013].
* ↑ «L'Associació Memòria i Història crea un web sobre els primers 20 anys del franquisme a Manresa». Web de l'Ajuntament. Ajuntament de Manresa. [Consulta: 11 maig 2013].
* ↑ «Qui som». Arxivat de l'original el 2013-05-15. [Consulta: 11 maig 2013].
* ↑ «El llibre Papers catalans espoliats d'Aloy, Basiana i Gasol, ara en eBook». Nació Digital, 02-01-2010.
* ↑ Joaquim Aloy i Bosch; Pere Gasol i Pujol Bombes franquistes sobre Manresa: els atacs aeris al final de la Guerra Civil (Desembre 1938-Gener 1939). Ajuntament de Manresa, 2008 [Consulta: 11 maig 2013].
* ↑ «El web Memòria.cat explica es bombardeigs franquistes a Manresa». El 7manari digital, 17-02-2013. Arxivat de l'original el 3 de març 2016 [Consulta: 11 maig 2013]. Arxivat 3 de març 2016 a Wayback Machine.
* ↑ «L'Ajuntament de Manresa edita una guia didàctica del DVD 'Entre el soroll i el silenci'». El Punt Avui, 08-11-2011.

## Enllaços externs

* Memoria.cat. Portal de webs de l'Associació Memòria i Història de Manresa.